ผู้แสวงบุญจากทั่วโลก ทยอยเดินทางเข้าสู่นครมักกะห์ ขณะที่อินโดนีเซียมีผู้แสวงบุญฮัจญ์มากถึง 230,000 คน
บรรยากาศของผู้แสวงบุญจากทั่วโลกที่เดินทางยังนครมักกะห์ ประเทศซาอุดีอาระเบีย เป็นไปอย่างคึกคัก มีผู้แสวงบุญการเดินทางเข้ามาเป็นจำนวนมาก ขณะที่ประเทศอินโดนีเซียมีผู้นับถือศาสนาอิสลาม มากกว่า? 227 ล้านคน อินโดนีเซียจึงเป็นประเทศที่มีประชากรมุสลิมมากที่สุดในโลก? แต่ก็ใช่ว่าทุกคนจะได้เดินทางมาทำฮัจญ์ได้ตามเวลาที่ต้องการ เนื่องจากทางรัฐบาลซาอุดีอาระเบียมีระบบโควต้ากำหนดให้ประชากรแต่ละประเทศเดินทางมาประกอบพิธีฮัจญ์ ด้วยอัตราส่วน? 1,000? ที่ต่อประชากร?มุสลิม 1 ล้านคน          แพพทย์หญิงดวี ทยาสตูติ แพทย์ประจำหน่วยแพทย์ดูแลผู้แสวงบุญจากประเทศอินโดนีเซีย เปิดเผยกับทีมข่าวฮัจญ์ไทย? กรมประชาสัมพันธ์? ว่า นับเป็นครั้งแรกที่ตนได้มีโอกาสทำหน้าที่ดูแลผู้แสวงบุญ โดยหน่วยแพทย์ได้ทำงานร่วมกับรัฐบาล ภายใต้กระทรวงกิจการศาสนาของประเทศอินโดนีเซีย ตนรับผิดชอบดูแลผู้แสวงบุญที่มาจากจังหวัดชวาตะวันออก ซึ่งในปีนี้เดินทางมาประกอบพิธีฮัจญ์ ประมาณ 100,000 คน จากผู้แสวงบุญทั้งประเทศที่เดินทางมาประกอบพิธีฮัจญ์ กว่า 230,000 คน          แพพทย์หญิงดวี ทยาสตูติ กล่าวเพิ่มเติมว่า เป็นที่ทราบกันดีว่าประชากรมุสลิมจากประเทศอินโดนีเซีย แต่ละคนจะต้องรอมากกว่า 10 ปี กว่าจะได้เดินทางเดินทางมาประกอบพิธีฮัจญ์ หวังเป็นอย่างยิ่งว่าผู้แสวงบุญที่มีโอกาสเดินทางมาในครั้งนี้ จะสามารถประกอบพิธีฮัจญ์ ซึ่งเป็นศาสนบัญญญัติข้อที่ 5 ที่มุสลิมจะต้องปฏิบัติหากมีความสามารถ และขอให้ผู้แสวงบุญทุกคนที่มาประกอบพิธีฮัจญ์ในปีนี้ ได้รับฮัจญ์ที่ถูกตอบรับ และหวังว่าผู้แสวงบุญจะมีสุขภาพแข็งแรงตลอดการประกอบพิธีฮัจญ์ และเดินทางกลับสู่ประเทศอินโดนีเซียด้วยความปลอดภัย          อย่างไรก็ตามขณะนี้การเดินทางสัญจรบริเวณโดยรอบมัสยิดอัลฮะรอม เริ่มมีความหนาแน่นมากขึ้นเรื่อย? ๆ? เนื่องจากผู้แสวงบุญจากทั่วโลกเดินทางมาถึงนครมักกะฮ์? ประเทศซาอุดีอาระเบีย แล้วกว่า? 700,000 คน และจะทยอยเดินทางเข้ามาจนกว่าจะถึงพิธีฮัจญ์ เป็นจำนวน?ประมาณ 3 ล้านคน?#ผู้แสวงบุญ #ประเทศอินโดนีเซีย #ผู้นับถือศาสนาอิสลาม #ประชากรมุสลิม #ระบบโควต้า #สำนักข่าวกรมประชาสัมพันธ์ #NNT #ILOVETHAILAND